Diari Oficial de la Generalitat Valenciana


Sumari del DOGV 3273, del 26-06-1998 (1998/4941)

RESOLUCIÓ de 18 de maig de 1998, de la Direcció General de Treball, per la qual es disposa el registre i la publicació de l'acta de la Comissió Negociadora sobre revisió salarial per a l'any 1998 del Conveni Col·lectiu per a empleats de notaris del territori del Col·legi Notarial de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3273

Data del DOGV
:   26-06-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/4941


Data del document
:   18-05-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 18 de maig de 1998, de la Direcció General de Treball, per la qual es disposa el registre i la publicació de l'acta de la Comissió Negociadora sobre revisió salarial per a l'any 1998 del Conveni Col·lectiu per a empleats de notaris del territori del Col·legi Notarial de València. [1998/C4941]
  
Vista l'acta de la Comissió Negociadora sobre revisió salarial per a l'any 1998 del Conveni Col·lectiu per a empleats de notaris del territori del Col·legi Notarial de València, presentada davant aquesta Direcció General de Treball el dia 7 de maig de 1998, realitzada en data 9 de març de 1998, en la qual s'estableixen les taules salarials per a l'any 1998 i de conformitat amb allò que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, aquesta Direcció General de Treball, de conformitat amb les competències que té transferides segons el Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora i depòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 18 de maig 1998.- El director general de Treball: Román Ceballos Sancho.
  
Acta de la Comissió Negociadora del Conveni Col·lectiu per a empleats de notaris del territori del Col·legi Notarial de València, any 1998
  
València, 9 de març de 1998
  
Quan són les 20.00 hores de hui, en la Notaria del senyor Enrique Robles Perea, carrer de Colom, número 70, de València, es reuneixen la Comissió Negociadora del Conveni Col·lectiu de Treball per als empleats de notaris del territori del Col·legi Notarial de València, constituït a saber:
  
- En representació de l'Associació Professional de Notaris del Col·legi de València:
  
· President: el senyor Enrique Robles Perea, notari de València.
  
· El senyor Luis Pichó Romaní, notari de Picassent (València) i el senyor Fernando Pascual de Miguel, notari d'Almassora (Castelló).
  
- En representació de l'Associació Professional Lliure d'Empleats de Notaries de la Comunitat Valenciana-APLEN València:
  
· President: El senyor Ernesto Máñez Fort, oficial 1r de notaria.
  
I pels vocals empleats: el senyor Eduardo Genovés Candel, oficial 1r de notaria i el senyor Antonio Santamaría Creo, oficial 2n de notaria, tots de València.
  
Actuen com a portaveus de les respectives representacions els senyors Robles i Máñez, presideix la reunió el senyor Enrique Robles Perea, i actua de secretari el senyor Ernesto Máñez Fort.
  
Es dóna a aquest acte el caràcter de junta decisòria, que accepten per unanimitat, i de conformitat amb l'article 28.c del Conveni Col·lectiu vigent de 26 d'octubre de 1992, es procedeix a continuació a exposar allò que s'ha estat tractant en diverses converses i com a conseqüència d'això es prenen per unanimitat els següents acords:
  
S'acorda incrementar els salaris per a l'any 1998 en la següent proporció.
  
a) Oficials i auxiliars: queden incrementats els salaris -per a aquestes categories- en un mínim de 2 punts.
  
Copistes i subalterns: s'incrementen els salaris -per a aquestes categories- en un mínim de 2,2 punts.
  
b) Si el IPC definitiu per a l'any 1998 és superior al 2%, els salaris mínims aprovats, es revisaran i incrementaran en la diferència resultant.
  
Si el IPC definitiu per a l'any 1998 fóra inferior al 2% no afectarà l'augment mínim aprovat.
  
En cas de revisió, la diferència aplicable serà efectiva en el moment que es conega oficialment el IPC definitiu anual.
  
c) Les quantitats resultants, s'incrementaran, per arredoniment, fins a la fracció immediata superior de 100 pessetes, fixant-se com a sous mínims definitius per a tot l'any 1998 i excepte revisió, si escau, els següents:
  
 Grup 1r Grup 2n Grup 3r
  
Oficials 1r 841.880 626.842 079.922
  
Oficials 2n 862.714 488.929 509.947
  
Auxiliars 425.568 301.819 238.914
  
Copistes 268.345 95.200 91.200
  
Subalterns 86.300 86.300 86.300
  
A les quantitats indicades s'afegirà el complement d'antiguitat que corresponga en cada cas.
  
Els endarreriments corresponents a l'any 1998, hauran de pagar-se amb efectes de l'1 de gener d'enguany i es realitzaran de forma immediata, una vegada comunicat aquest acord.
  
Els salaris establits tenen la consideració de mínims, per la qual cosa els pactes o convenis acordats entre els notaris i els seus empleats que impliquen condicions més beneficioses per a aquests, subsistiran per a qui els estiga gaudint. De la mateixa manera, els increments establits en la taula salarial fixada, seran absorbits per qualsevol forma de retribució que estigueren percebent els empleats.
  
Els acords precedents seran comunicats per la Comissió de Vigilància, amb caràcter immediat a tots els notaris i empleats del territori, per les respectives associacions professionals.
  
I perquè conste, llegida per tots, es redacta i s'aprova per part dels reunits aquesta acta, que s'expedeix en quatre exemplars a un únic efecte, i s'acorda la tramesa als afiliats dels col·lectius representats. Es faculta els presidents de les associacions signants amb caràcter indistint i solidari per a efectuar tots els tràmits necessaris davant els organismes competents, fins i tot davant la Direcció General de Treball, Conselleria de Treball de la Generalitat Valenciana, i qualssevol altres centres oficials, per a la publicació en el Diari Oficial de la Generalitat Valenciana i el registre en l'organisme competent.
  
I com a prova de conformitat, signen tots els reunits aquesta acta, i s'alça la sessió a les 21.30 hores del mateix dia.
  
Per la representació notarial Per la representació dels empleats
  
Enrique Robles Perea Ernesto Máñez Fort
  
Luis Pichó Romaní Eduardo Genovés Candel